“กิจพณ” คัด 9 หุ้นเด่นแนะ “เก็งกำไร” รับ SET รีบาวด์ 23 จุด
"กิจพณ" คัด 9 หุ้นเด่นแนะ "เก็งกำไร" รับ SET รีบาวด์ 23 จุด โดยดัชนี ณ เวลา 10.32 น. อยู่ที่ระดับ 1,579.46 จุด บวก 22.53 จุด หรือ 1.45% มูลค่าการซื้อขาย 9.3 พันล้านบาท
27 ธ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.32 น. อยู่ที่ระดับ 1,579.46 จุด บวก 22.53 จุด หรือ 1.45% มูลค่าการซื้อขาย 9.3 พันล้านบาท โดยเป็นการปรับตัวขึ้นแรงตามทิศทางตลาดหุ้นต่างประเทศที่รับอานิสงส์ดัชนีดาวโจนส์ปรับขึ้นกว่า 1,000 จุดเมื่อที่ผ่านมา หนุนให้มีแรงซื้อกลับเข้ามาในหุ้นขนาดใหญ่ โดยเฉพาะหุ้นในกลุ่มพลังงาน ที่ยังได้ปัจจัยบวกจากราคาน้ำมันดิบที่ดีดตัวขึ้นแรงกว่า 8%
ด้านกิจพณ ไพรไพศาลกิจ ผู้อำนวยการฝ่ายวิเคราะห์และกลยุทธ์ บล.ยูโอบี เคเฮียน (ประเทศไทย) เปิดเผยผ่านรายการ “ข่าวหุ้นเจาะตลาด” ออกอากาศทาง Facebook Live ข่าวหุ้นธุรกิจ และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. ว่า ตลาดหุ้นไทยวันนี้มีแนวโน้มปรับตัวขึ้นแรงตามต่างประเทศ หลังดัชนีดาวโจนส์ปรับตัวขึ้นแรงกว่า 1 พันจุด ในรอบ 9 ปี อีกทั้งราคาน้ำมันปรับตัวขึ้นแรงกว่า 8% เป็นเป็นจัยหนุน
ทั้งนี้ แนะนำเข้าซื้อเก็งกำไรในหุ้นที่ปรับตัวลดลงมาในช่วงก่อนหน้า อาทิ SPRC, PTTEP, TOP, BANPU, MINT, IRPC, KBANK, ADVANC และ PTT โดยส่วนใหญ่เป็นหุ้นในกลุ่มพลังงานแะโรงกลั่น ซึ่งรับแรงหนุนจากราคาน้ำมันที่เริ่มฟื้นตัว
ขณะเดียวกัน ยังไม่แนะนำให้เข้าเก็งกำไรในหุ้น BEAUTY และ CBG เนื่องจากจากยังมีปัจจัยลบจากประเด็นเศรษฐกิจชะลอตัว